OpenLLM-France/wikimedia huggingface dataset:
# El Cerro (Muskiz)

El Cerro Muskizko auzoa da. San Juandik gertu dago, eta herriko udaletxea du ondoan. Egoitzaldea da, lehen herriko nesken eskola zuena.
Azken urteetan, dozenaka etxebizitza berri eraiki dira auzunearen hegoaldean, eta Muskizko udalerriaren hazkunde demografikoa eragin dute.

## Ikus, gainera

* Muskiz

## Kanpo estekak

* Datuak: Q12256631
# El Cenizo (Texas)

El Cenizo Texasko hiri bat da. Webb konderrian kokatua dago. 2010ean 3.273 biztanle zituen, 1,33 kilometro koadrotan banatuta.

## Ikus, gainera

* Webb konderria

## Kanpo estekak

* Datuak: Q971105
# El Centro (Kalifornia)

El Centro Kaliforniako hiri bat da. Imperial konderrian kokatua dago. 2010ean 42.598 biztanle zituen, 28,7 kilometro koadrotan banatuta.

## Ikus, gainera

* Imperial konderria

## Kanpo estekak

* Datuak: Q495369
* Multimedia: El Centro, California / Q495369
# El Cerrillar

El Cerrillar Nafarroa Garaiko mendia da, 1391 metro ditu eta Abodiko mendilerroan kokatuta dagoena.

## Erreferentziak

* ↑ Gailurraren izena: El Cerrillar (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Cerrillar El Cerrillar (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q56705003
# El Cerrito

El Cerrito Valle del Cauca 45 udalerrietako bat da, erdialdean kokatua. Mugakide ditu iparraldean Ginebra, ekialdean Guacarí, mendebaldean Tolima eta Vijes, hegoaldean Palmira eta erdialdean, ferra itxuraz inguratuz, Cali.
Hiriburua El Cerrito, nahiz eta hiri handiena Santa Elena izan.

## Kanpo estekak

* Datuak: Q1093505
* Multimedia: El Cerrito / Q1093505
# El Cementerio de los Ingleses

El Cementerio de los Ingleses (Ingelesen hilerria) bi eleberrien izenburua da:
* Jose Maria Mendiola: El Cementerio de los Ingleses (Edebé, 1993), Ingelesen Hilerria izenburuarekin 2005ean plazaratuta.
* Ricardo Alía: El Cementerio de los Ingleses, (Amazon, 2021).
# El Cerrito (Kalifornia)

El Cerrito Kaliforniako hiri bat da. Contra Costa konderrian kokatua dago. 2010ean 23.549 biztanle zituen, 9,6 kilometro koadrotan banatuta.

## Ikus, gainera

* Contra Costa konderria

## Kanpo estekak

* Datuak: Q996569
* Multimedia: El Cerrito, California / Q996569
# Ekia

    Agian Eki bilatzen ari zinen.
Ekia Zaraitzuko bailaran dagoen mendia da, Gorza eta Sartzetik gertu. Mendiko harkaitzetan, eskaladako ibilbideak daude.

## Kanpo estekak

* Datuak: Q26232213
# Ekialde Hurbil Handia

Ekialde Hurbil Handia geografiako termino politikoa da, George W. Bushen administrazioak 2003an sortua, eta geroztik G8ak erabili izan duena.
Kontzeptu horri kritikatzen zaio lur eremu zabalegia hartzen duela, askotariko lurraldeak biltzen dituela irizpide garbirik gabe, eta oso ezberdinak diren herrialdeak zaku berean sartzen dituela musulmanak izate hutsagatik. Beraz, kritikoen ustez, ez da batere kontzeptu erabilgarria.

## Erreferentziak

* ↑ (Ingelesez) Safa Haeri: «Concocting a 'Greater Middle East' brew», Asia Times, 2004-03-04.

## Ikus, gainera

* Ekialde Hurbila
* Kaliferria
* Erdialdeko Asia
* Hego-mendebaldeko Asia

## Kanpo estekak

* Datuak: Q1982340
* Multimedia: Greater Middle East / Q1982340
# Ekialde/Mediterraneo korridorea

Ekialde/Mediterraneo korridorea Europa Barneko Garraio Sareko lehentasunezko hamar korridoreetako bat da.
Guztira 9 herrialde lotzen ditu 3 700 kilometrotan, Alemaniako Hanburgo Zipreko Nikosiarekin lotuz.

## Ibilbidea

Korridorea bederatzi ataletan banatuta dago:
* Hanburgo – Berlin
* Rostock – Berlin – Dresden
* Bremerhaven/Wilhelmshaven – Magdeburg – Dresden
* Dresden – Ústí nad Labem – Mělník/Praga – Kolin
* Kolin – Pardubice – Brno – Viena/Bratislava – Budapest – Arad – Timișoara – Craiova – Calafat – Vidin – Sofia
* Sofia – Plovdiv – Burgas
* Plovdiv – Edirne
* Sofia – Tesalonika – Atenas – Limasol – Nikosia
* Atenas – Patras/Igumenitsa

## Erreferentziak

* ↑ Korridoreen deskripzioak - Europako Batzordea - Europa EU

## Ikus, gainera

* Europa Barneko Garraio Sarea

## Kanpo estekak

* Datuak: Q85846857
# Ekialde (argipena)

Ekialde eta sortalde hitzek Eguzkia sortzen den puntu kardinala adierazten dute eta, sinonimo-sinonimoak izan arren, batzuetan kontestu ezberdinetan erabiltzen dira:

### Ekialde

Ekialdea: lau puntu kardinaletariko bat.
* Ekialdeko gizartea: antzinako Asiako kulturen gizartearen oinordekotzat hartzen diren lurraldeak: (batez ere Asia).
* Ekialde Hurbila, Ekialde Urruna: Asiako mendebaldeko lurraldeak, ikuspegi eurozentrikotik izendatuak.
* Ekialdeko Europa: Alemaniatik, Austriatik eta Italiatik ekialdera dauden Europako herrialdeak, Eskandinaviakoak eta Grezia kontuan hartu gabe.
** Ekialdeko herrialdeak: Varsoviako ituna sinatu zuten Ekialdeko Europako herrialdeak.

### Sortalde

Sortaldea: lau puntu kardinaletariko bat.
* Sortalde (Ekialde Hurbila)
* Sortalde (Espainia)
# Ekialde Hurbileko Palestinar Iheslariei Laguntzeko Nazio Batuen Agentzia

Ekialde Hurbileko Palestinar Iheslariei Laguntzeko Nazio Batuen Agentzia (UNRWA, United Nations Relief and Works Agency for Palestine Refugees in the Near East) iheslarien esparruan nahiz kanpoan bizi diren palestinar iheslariei eta beren ondorengoei laguntza emateko sortutako Nazio Batuen erakundea da. 1949an eratu zuen Nazio Batuen Batzar Nagusiak. Palestinarrek arabiarren eta israeldarren lehen gerraren ondorioz (1948) galdu zituzten beren etxe eta bizibideak. Egun, 2.600.000 palestinar iheslari zenbatu ditu erakundeak, baina hauetako gutxik jasotzen dute laguntza zuzena, elikagaiak, adibidez. 1980ko eta 1990eko hamarraldietan zehar erakunde honen lan nagusia erakundeak berak kudeatutako osasun zentroetan eta erietxeetan laguntza medikua ematea, eta beren eskoletan hezkuntza eskaintzea izan da. Agentzia komisario nagusi baten eta hamar naziok osatutako batzorde aholkulari baten zuzendaritzapean dago. Egoitzak Vienan (Austria) eta Ammanen (Jordania) ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/3/2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* UNRWA Euskadi webgune ofiziala
* Datuak: Q846656
* Multimedia: UNRWA / Q846656
# Ekialde

    Beste esanahi batzuen berri izateko, ikus: «Ekialde (argipena)»
* Puntu kardinalak
* Iparra
* Ipar-ekialdea
* Ekialdea
* Hego-ekialdea
* Hegoa
* Hego-mendebaldea
* Mendebaldea
* Ipar-mendebaldea
Ekialdea edo sortaldea lau puntu kardinaletariko bat da. Lurraren errotazioaren norabidea eta norantza daukana. Meridianoaren perpendikularrak sortutako norabideetako bat da. Hitzarmenez, gizartean eta zientzian onartuena ekialdea mapen eskumaldean agertzea da (irudiko iparrorratzean bezala).
Jakin beharra dago, mendebaldea bezala, ekialdea ez dela puntu zehatza; hau da, ez dago Mendebaldeko polorik. Gelditu gabe ekialderanzko higidura mantentzen bada leku berera ailegatuko da zirkunferentzia osoa egin ostean.
Izenak esaten duen bezala (sortaldea) Eguzkia altxatzen den horizonteko tokia da. Beraz, kokatzeko formarik errazena bertara begiratzea da; hegoa eskumatara geldituko da, iparra ezkerretara eta mendebaldea atzean.

## Munduaren ikuspegia

Askotan, erabiltzen da ekialdea Asia izendatzeko. Hauek baitira antzinako Txina, Japonia eta bestelako kulturen oinordekoak eta Asia mapetan Europaren eskumaldean agertzen zenez horrela izendatu zen.
Beste batzuetan, Ekialdeko herriak erabiltzen da bloke komunista izendatzeko, hau da, Varsoviako itunaren sinatzaileak izendatzeko. Gaur egun, itun hori indarrean ez egon arren, erabiltzen jarraitzen da; batez ere Ekialdeko Europa esaterakoan. Azken termino hau Varsoviako itunaren zinatzaile Europarrei edo SESBren nolabaiteko eragina jasan zuten herriei esleitzen zaie (Alemania, Austria eta Italiaren ekialdean daudenak, Iparraldekoak kontatu gabe).

## Ikus, gainera

* Ekialdeko haizeak

## Kanpo estekak

* Datuak: Q684
* Multimedia: East / Q684
# Ekialde (aldizkaria)

Kebenko Kultur Elkarteak argitaratzen du Ekialde aldizkaria. Ekialde da Pirinioetako aldizkari euskaldun bakarra, eta Erronkari, Zuberoa, Agoitz, Zangoza, Zaraitzu, Irunberri, Aezkoa, Erro, Auritz eta Luzaideko ibarren informazioa eskeintzen du.

## Ikus, gainera

* Euskarazko aldizkarien zerrenda

## Kanpo estekak

* Kebenkoren webgunea
* Datuak: Q12256609
# Eni

Eni (Ente Nazionale Idrocarburiren akronimoa) petrolio eta energiaa ekoizten eta banatzen duen enpresa multinazionala da. Erakunde publiko gisa eratu zuten 1953an; 1992an akzio-sozietate bilakatu zen eta 1995 eta 1998an, energia elektrikoaren merkatua liberalizatu ondoren, pribatizatu egin zuten. 78.000 langile ditu 90 herrialdetan.

## Kanpo estekak

* Datuak: Q565594
* Multimedia: Eni / Q565594
# Estibaliz Velasco

Estibaliz Velasco Vielva (Barakaldo, Bizkaia, 1997), Euskal Herriko eskubaloi jokalaria da, Zuazo eskubaloi taldean kirol bizitza guztia egin eta gaur egun kapitaina dena.

## Ibilbidea

Oso gazterik hasi zen Zuazo eskubaloi taldeko harrobian, 9 urte baino ez zituela. 2015-16 denboraldian Muskizeko taldean jokatu zuen (Zilarrezko mailan) eta 2016tik aurrera Zuazoko talde nagusian ari da. Jokalaririk beteranoena denez kapitain postua du.

## Palmaresa

* Espainiako Liga (0): bosgarrena 2017an.
* Espainiako Superkopa (0): finalista 2016-17an.
* Euskadiko Kopa (1): 2017-18.

## Erreferentziak

* ↑ «Estibaliz Velasco kapitainak Zuazon jarraituko du» EITB 2022-06-24 (Noiz kontsultatua: 2022-12-10).
* ↑ Balonmano | La joven canterana Estíbaliz Velasco renueva una temporada con el HGB Zuazo. (Noiz kontsultatua: 2022-12-10).

## Kanpo estekak

* Datuak: Q115656141
# Estibibanita

Estibibanita oxido motako minerala da.

## Ezaugarriak

Estibibanita oxido mineralaren formula kimikoa hau da: ${\ce {Sb2VO5}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 - 4,5 da.

## Erreferentziak

* 1 2 (Ingelesez) «Stibivanite: Mineral information, data and localities.» www.mindat.org (Noiz kontsultatua: 12-05-2019).
# Estibina

Estibina edo antimonita Sb$_2$S$_3$ formula kimikoa duen mineral sulfuroa da. Antimonioa eskuratzeko mea nagusia da. Su artifizialak, marruskaduraren aurkako aleazioak eta bateriak egiteko erabiltzen da.
Munduko estibina ekoizle nagusia Txina da.

## Kanpo estekak

* Datuak: Q421831
* Multimedia: Stibnite / Q421831
# Estibaliz Larrauri

Estibaliz Larrauri Aranguren (Amurrio, 1981), Euskal Herriko abokatu, funtzionario, EHUko irakasle eta, 2016. urtetik, Eusko Legebiltzarreko legebiltzarkidea da, EAJren eskutik.

## Ibilbidea

Amurrioko Aresketa Ikastolan hezia, Zuzenbidea ikasi zuen Deustuko Unibertsitatean, 1999 eta 2004. urteen artean. Bi master ditu, bata Hirigintzan (IVAPen, 2005-2006) eta, bestea, Oinarrizko Eskubide eta Herri-Administrazioan (EHUn, 2011-2013).
Abokatu modura jardun du modu pribatu zein publikoan, Lemoizko Udalean (2006-2007) zein Trapagarango Udalean (2011tik). 2016ko Eusko Legebiltzarrerako hauteskundeetatik aurrera, legebiltzarkide modura jarduten du ere. "Azkenaldian", EHUko Gasteizko Farmazia Fakultatean, Administrazio Zuzenbidea, Konstituzio Zuzenbidea eta Zuzenbidearen Filosofia sailaren barruan, lan egiten du, Administrazio eta Ingurumen Zuzenbidea irakasten.

## Bizita pertsonala

Arabako Unibertsitate-ospitalaren Pertsonal-zuzendari ohi den Pablo Larrauriren alaba da.

## Erreferentziak

* ↑ «"Eusko Legebiltzarren dugun ordezkaritza sendotzea eta handitzea da helburua" - Amurrio» Aiaraldea.eus (Noiz kontsultatua: 2020-07-19).
* 1 2 (Gaztelaniaz) Batzar, Euzkadi Buru. «Nuestros Parlamentarios Estibalitz Larrauri» Parlamento Vasco (Noiz kontsultatua: 2020-07-19).
* ↑ «Parlamento Vasco - Parlamentarios y Órganos - Fichas personales» www.legebiltzarra.eus (Noiz kontsultatua: 2020-07-19).
* ↑ (Gaztelaniaz) EAJ-PNV. «Estibaliz Larrauri - Candidata al Parlamento Vasco - EAJ - PNV» EAJ PNV (Noiz kontsultatua: 2020-07-19).
* 1 2 https://es.linkedin.com/in/estibaliz-larrauri-aranguren-74267184
* ↑ «:: BILATU 2.4.2 ::» www.ehu.eus (Noiz kontsultatua: 2020-07-19).
* ↑ EAJ-PNV. «Estibaliz Larrauri - Eusko Legebiltzarrako hautagaia - EAJ - PNV» EAJ PNV (Noiz kontsultatua: 2020-07-19).
* ↑ (Gaztelaniaz) «Las mejores notas de la OPE a letrados de Osakidetza son interinos de su departamento de Recursos Humanos» ELMUNDO 2018-07-02 (Noiz kontsultatua: 2020-07-19).

## Kanpo estekak

* Datuak: Q97499013
* Multimedia: Estibaliz Larrauri / Q97499013
# Estibaliz Uranga

Estibaliz Uranga Amezaga (Bilbo, Bizkaia, 1952ko abenduaren 9a) gaztelaniazko abeslaria da.
Bere karreran Mocedades eta El Consorcio taldean aritzeaz gain, Sergio bikotearekin batera Sergio y Estíbaliz taldea sortu zuen. 1975ean ezkondu ziren.
Roberto, Izaskun, Idoia, Amaia eta Iñaki neba-arrebekin abestu du bere karreran zehar. Beste bi ahizpa ere baditu, Edurne eta Miren. Pablo Berger zinema zuzendaria lehengusua du.

## Diskografia
### Sergio y Estíbaliz

* Sergio y Estíbaliz (1973)
* Piel (1974)
* Tú volverás (1975)
* Quién compra una canción (1976)
* Queda más vida (1976)
* Canciones sudamericanas (1977)
* Beans (1979)
* Agua (1983)
* Cuidado con la noche (1985)
* Sí señor (1986)
* Déjame vivir con alegría (1988)
* De par en par (1989)
* Planeta Tierra (1992)

### Mocedades

* Mocedades 1 (1969)
* Mocedades 2 (1970)
* Mocedades 3 (1971)
* Mocedades 4 (1973)
* 15 años de música (1984) (zuzenean)

### El Consorcio

* Lo que nunca muere (1994)
* Peticiones del oyente (1994)
* Programa doble (1996)
* Las canciones de mi vida (2000)
* En vivo desde el corazón de México (2003)
* De ida y vuelta (2005)
* Querido Juan (2008)
Gainera bost bilduma grabatu ditu.

## Kanpo estekak

* (Gaztelaniaz) Sergio y Estibaliz taldearen webgune ofiziala
* Datuak: Q12257306
* Multimedia: Estíbaliz Uranga / Q12257306
# Estibaliz Hernaez

Estibaliz Hernaez Laviña (Bilbo, 1969) VIII. legegintzaldiko EAJko eusko legebiltzarkidea da. Kimikan doktorea, EHU-an irakaslea da.

## Ikus, gainera

* Eusko Legebiltzarra
* EAJ
* Datuak: Q12257303
# Estibaliz Ruiz de Azua

Maria Estibaliz Ruiz de Azua Fernández de Larrea (Gasteiz, Araba, 1968ko abenduaren 11), euskal kazetari bat da. Euskal Herriko Unibertsitatean Kazetaritzan lizentziatua.
1992an Gasteizko Cadena SER irratian lanean hasi zen, “Hoy Por Hoy Vitoria”, “Primera Plana” edo “El Dominical” irratsaioak aurkeztuz.
2001tik Euskal Irrati Telebistan lan egiten du, lehenbiziko “Políticamente Incorrecto” telebista saioa aurkeztuz eta moderatuz, bai eta ETB2 katean egunero Teleberri 1 albistegia eta “Mundo Punto Hoy” dokumental saioa aurkeztuz, azkenean kate berdineko asteburuetako “Teleberri Fin de Semana” albistegia aurkezten amaituz.
Deia eta Noticias de Álava egunkarietako kolaboratzailea ere bada.
2013an Arabako Barrundia udalerriko Gebara herriko Administrazio Batzordeko burua izan zen, kargu horretan lehenbiziko emakumea. 2017an kargua berritu zuen.

## Kanpo estekak

* Estibaliz Ruiz de Asua Twitter
* Datuak: Q55673083
# Estibaliz Urrutia

    Artikulu hau atleta bilbotarrari buruzkoa da; beste esanahietarako, ikus «Urrutia».
Estibaliz Urrutia González (Bilbo, 1970eko otsailaren 22a - ) euskal atleta ohia da, 5.000 metroko espezialitatean aditua.

## Palmaresa

* 1997ko Munduko Pista Estaliko Txapelketako 3000 metro: 10.a
* 1998ko Europako Txapelketako 5000 metro: 13.a

## Markak

* 800 metro - 2'07' '73 min. (1996)
* 1500 metro - 4'11' '96 min. (1996)
* 3000 metro - 9'01' '68 min. (1997)
* 5.000 metro - 15'19' '68 min. (1998)
* Maratoi erdia - 1.15'44 ordu (2000)

## Kanpo loturak

* (Ingelesez) iaaf.org
* Datuak: Q5402286
# Elortegi Anayak

Elortegi Anayak 2015. urtean Bakion (Bizkaia) sortutako euskal rock and roll musika taldea da.

## Diskografia

* Sotoan (2015, autoekoiztua), 4 kanta
* Elortegi (2016, Gaua Records)
* Basque Culinary Rockandroll (2018, Gaua Records)
* Amaiera barri bat (2022, autoekoizpena)

## Erreferentziak

* ↑ «Sotoan» www.badok.eus (Noiz kontsultatua: 2022-10-11).
* ↑ «Elortegi!!» www.badok.eus (Noiz kontsultatua: 2022-10-11).
* ↑ «Basque culinary rockandroll» www.badok.eus (Noiz kontsultatua: 2022-10-11).
* ↑ «Amaiera barri bat» www.badok.eus (Noiz kontsultatua: 2022-10-11).

## Kanpo estekak

* Datuak: Q31188094
# Elorrixo Herri Bilgunea

Elorrixo Herri Bilgunea Espainiako Alderdien Legea onartu ondoren Elorrion sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 1.430 izan ziren boto nuluak, emandako botoen %31,64.

## Ikus, gainera

* Espainiako Alderdien Legea

## Kanpo estekak

* Datuak: Q12256766
# Elosiaga

Elosiaga, Gipuzkoako Azpeitia udalerrian dagoen auzo bat da, Urola Erdia eskualdean. Bidania-Goiatzera doan errepidearen lehenbiziko maldetan dago.

## Kanpo estekak

* Datuak: Q48759797
# Elortz (ibaia)

    Artikulu hau ibaiari buruzkoa da; beste esanahietarako, ikus «Elortz (argipena)».
Elortz edo Alrevés erdialdeko Nafarroa zeharkatzen duen ibaia da. Loiti mendateko mendebaldeko hegalean sortzen da eta ezkerraldetik Arga ibaiaren emailea da. Guztira 35 kilometroko luzera eta 282 km$^2$ arroa ditu.
Bere ibaiadar nagusiak Unziti eta Sadar ibaiak (eskuinaldetik) eta Carrascal mendatean jaiotako Errekaldea (ezkerraldetik) dira.
Elortzibar zeharkatu ondoren, Donapea deritzon lekuan hegoaldetik Iruñera sartzen da. Bertan Sadarren urak jasotzen ditu. Etxabakoitz lurpean zeharkatu ondoren, Zizur Nagusirantz jotzen du non Argan du ahoa.
Iruñerriko Argaren Ibai Parkeko bukaeran dago, Eskualdearen paisaia hobetu eta oinez edo bizikletaz ibiltzeko komunikabide garrantzitsua eskaintzen du. Iruñerrira doazen Arga, Ultzama eta Elortz ibaien ibilbidean kokatzen da.

## Erreferentziak

* ↑ Euskaltzaindia: 166. araua: Euskal Herriko ibaiak.

## Kanpo estekak

* Datuak: Q3755920
* Multimedia: Elortz (stream) / Q3755920
# Elortz (kontzejua)

    Artikulu hau Nafarroako kontzejuari buruzkoa da; beste esanahietarako, ikus «Elortz (argipena)».
Elortz Noain Elortzibarko kontzejua da. 2007ko urtarrilaren 1eko erroldan, 124 biztanle zituen.

## Kokapena

Elortzen herri mugakideak honakoak dira: Zabalegi mendebaldean, Zulueta ipar-mendebaldean, Iharnotz eta Otao hegoaldean, eta Ezperun hego-mendebaldean.

## Historia

Erdi Aroko jaurerria, 1142an Urraca Ortiz-ek Iruñeko Loperi eman zion San Bartolomé monasterioarekin batera. 1802an Elortz Elortzibarko diputatuak eta herritarren artean aukeratutako erregidoreak zuzentzen zuten.
1847an eskola zeukan eta bertako maisuak 800 errealeko soldata jasotzen zuen urtero. Horrez gain, Iruñea eta Zangoza arteko bidean egonik, Elortzek benta zeukan bide hartan. Posta, Elotik etortzen zen astean hiru aldiz.

## Demografia eta biztanleria

Elortzeko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 118 | 124 | 133 | 145 | 122 | 121 | 118 | 124 |

## Ondarea

* San Esteban eliza: Tenplu barruan, XVII. mende hasierako erretaula erromanista dago. Erretaularen itxura klasikoaz Juan de la Hera arduratu zen eta eskultura Gaspar Ramosen lana da.

## Azpiegitura eta garraioak

La Sanguesina Veloz edo Zangoztar Azkarra izeneko autobus konpainiak Elortz Zangoza Iruñea eta inguruko herriekin batzen ditu. Linea nagusiak honakoak dira:
* Kaseda - Zangoza - Iruñea
* Iruñea - Zangoza - Kaseda

## Jaiak eta ospakizunak

Elortzeko jaiak Jasokundearen omenez ospatzen dira abuztuaren 15aren inguruan.

## Ikus, gainera

* Noain Elortzibar

## Kanpo estekak

* Kontzejuaren ikuspegia A-21 autobidetik Google Street View-n.
* Datuak: Q8775081
* Multimedia: Elortz, Noáin / Q8775081
# Elortza (argipena)

Elortza izenak hainbat adiera ditu. Elorza du gaztelaniazko grafia.

## Toponimia
### Euskal Herria

* Elortza: Arabako Laminoriako herria;
* Elortza, Urdulizko auzoa;
* Elortza, Gerrikaizko San Pedro auzoko errota.
* Antonio Elortza belodromoa, Donostiako kirolgunea, Antonio Elortza Muxikaren omenez izen hori duena.

### Beste herrialde batzuetan

* Elorza: Venezuelako Apure estatuko herria.

## Deitura
### Euskal herritarrak

* Antonio Elortza Muxika (1911 - 1976), kirolen —bereziki txirrindularitzaren— sustatzailea, eta Gipuzkoako, Espainiako nahiz nazioarteko hainbat kirol erakundetako kidea.
* Gotzon Elortza (1923 - 2012), zinemagilea.
* Odón Elorza (1955), politikaria.
* Igor Elortza (1975), bertsolaria.

### Beste herrialde batzuetakoak

* Antonio Elorza (1943), espainiar historialaria.

## Ikus, gainera

* Elortz (argipena)
# Elortz (argipena)

Elortz hitzak adiera batzuk ditu.

## Toponimia

Iruñerrian eta Zangozako merindadean kokatutako eremu berean dauden zenbait leku:
* Elortz: Nafarroako herria.
* Elortz ibaia: Argaren ibaiadarra.
* Elortzibar: aipatu ibaiak sortutako ibarra. Egun Noain Elortzibar eta Tebas-Muru Artederreta udalerrien artean banatuta.
* Noain Elortzibar: aipatu ibarraren lur eremurik handiena hartzen duen udalerria.

## Deitura

* Elortz (deitura).

## Erreferentziak

* ↑ Espainierazko grafian Elorz.

## Ikus, gainera

* Elortza (argipena)
# Ertzaintzaren Lanbide Sindikatua

Ertzaintzaren Lanbide Sindikatua ertzaintzaren sindikatuetako bat da.
UGT sindikatutik banatzerakoan sortu zen (eszisioa).

## Historia

2001 urtean Espainiako UGT sindikatutik sortu zen, sindikatu horretatik banatzerakoan.
Espainiako JUSAPOL elkartearen kide da.
Sindikatuaren koordinatzaile orokorra Javier González Madariaga da. Sindikatuaren eleduna eta ordezkari nagusia Juan Carlos Sáenz Alonso da.
Sindikatuaren aholkularitza juridikoaren burua (zuzendari juridiko orokorra) Juan Carlos Pérez Cuesta da.

## Egoitzak

Sindikatuak bere egoitza nagusia du Bilbon (Barroeta Aldamar kalea, 6. zk., 2 ezk.-esk.).
Gainera azpi-egoitzak ditu beste lurralde eta komisarietan. Adibidez, Getxon (Gobela Kalea, 18).

## Erreferentziak

* ↑ (Gaztelaniaz) EFE. (2001-03-15). «Constituido un nuevo sindicato en la Ertzaintza» El País ISSN 1134-6582. (Noiz kontsultatua: 2022-03-06).
* ↑ «IRAGARKIA, Lan eta Gizarte Segurantza zuzendariarena, "Sindicato Profesional de la Ertzantza (S.I.P.E.)" sindikatuaren agiriak aurkeztu direla jakinarazten duena.» www.euskadi.eus (Noiz kontsultatua: 2022-03-06).
* ↑ (Gaztelaniaz) «ErNE vuelve a ganar las elecciones sindicales de la Ertzaintza» El Correo 2022-02-10 (Noiz kontsultatua: 2022-03-06).
* ↑ (Gaztelaniaz) Andueza, Iker Rioja. (2022-02-10). «ELA queda fuera y Erne acumula veinte años consecutivos como principal sindicato en la Ertzaintza» ElDiario.es (Noiz kontsultatua: 2022-03-16).
* ↑ (Gaztelaniaz) Andueza, Iker Rioja. (2022-02-06). «La Ertzaintza vota con el futuro del último sindicato de clase en el aire» ElDiario.es (Noiz kontsultatua: 2022-03-16).
* ↑ (Gaztelaniaz) EFE, Agencia. (2018-08-21). «SIPE pide que los ertzainas lleven arma fuera de servicio y mantener mamparas» COPE (Noiz kontsultatua: 2022-03-16).
* ↑ «Juan Carlos Perez Cuesta | Abogado | Bilbao» www.emerita.legal (Noiz kontsultatua: 2022-03-16).
* ↑ (Gaztelaniaz) «juan carlos pérez cuesta, abogado Getxo :: iAbogado.net» juan carlos pérez cuesta, abogado Getxo :: iAbogado.net (Noiz kontsultatua: 2022-03-16).

## Ikus, gainera

* Ertzaintzaren Sindikatu Abertzale Nazionala (ESAN)
* Erne (sindikatua)

## Kanpo estekak

* Datuak: Q110269928
# Ertzilla, 18. zenbakiko eraikina

Ertzilla, 18. zenbakiko eraikina edota Jado plazako eraikina Bizkaiko Bilbo hiriburuan dagoen eraikin bat da.

## Kokalekua

Abando auzoko Jado plazan dago, eraikinaren hiru aldeak hiru kale ezberdinetara begira daude eta Ertzilla kalearen 18., Kolon Larreategi kalearen 30. eta Heros kalearen 28. zenbakietan banatua dago.
1919ean Gregorio Ibarretxe arkitektoak eta 1907-1909 artean Bilboko alkatea izandakoak Sotatar enpresaburu familia boteretsuaren enkarguz eraiki zuen, haien armarria eraikinean ikus daitekeelarik.
* Jado plaza eta eraikinaren irudia.
* Xehetasuna
* Xehetasuna

## Kanpo estekak

* Ertzilla, 18. zenbakiko eraikina. Bilbaoarquitectura.com (Gaztelaniaz)
* Datuak: Q18402655
* Multimedia: Edificio Ercilla 18 / Q18402655